ואן פיס

תקציר העלילה

22 שנים לפני המועד שבו מתרחשת עלילת הסדרה, הוצא להורג הפיראט האגדי גול די. רוג'ר, אשר נחשב לפיראט הגדול ביותר בכל הזמנים ואשר זכה לתואר "מלך הפיראטים". רוג'ר ציין לפני הוצאתו להורג כי הוא הותיר את האוצרות שצבר במהלך כל חייו במקום סודי. בעקבות כך, מתחיל עידן שודדי הים הגדול אשר במסגרתו אלפי פיראטים שונים, המחולקים למאות צוותים, יוצאים אל הימים בחיפוש אחר אוצר זה המכונה "ואן פיס".
עלילת הסדרה מתרחשת לאחר הוצאתו להורג של רוג'ר, כאשר גיבור הסדרה, נער צעיר בשם מונקי די. לופי עוזב את הכפר בו גדל במטרה למצוא את האוצר ולהפוך למלך הפיראטים. אל לופי מצטרפים במהלך מסעותיו בעלי חלומות אחרים, אשר מקימים בהמשך את צוות 'כובעי הקש', על שם כובע הקש של לופי. בניגוד ליתר צוותי שודדי הים בסדרה, צוות 'כובעי הקש' הם אנשים מוסריים הנמנעים מהרג ומסייעים לאנשים בצרה. למרות זאת, בעיני חיל הים הם נחשבים לשודדי ים, ולכן רודפים אחריהם חיילי הצי הימי (המארינס) ואנשי הממשלה העולמית.

העולם של ואן פיס

העולם של ואן פיס הוא עולם בדיוני אשר מכוסה בעיקר בים. עולם זה מחולק לחמישה אוקיינוסים: איסט בלו (הכחול המזרחי), נורת' בלו (הכחול הצפוני), ווסט בלו (הכחול המערבי), סאות' בלו (הכחול הדרומי), והאוקיינוס "גראנד ליין" ("הקו הגדול" בגרסה העברית) שמקיף את העולם מצפון-מערב לדרום-מזרח, שנחשב למסוכן מבין כל האוקיינוסים, ואשר בו מתרחשת מרבית מעלילת הסדרה. הגראנד ליין מחולק לשני חלקים. החצי הראשון מכונה גן העדן (paradise) מאחר שהוא נחשב לרגוע ושקט ביותר יחסית לחציו השני של הגראנד ליין, הניו וורלד (העולם החדש), בו יש מזג אוויר המשתנה באופן פתאומי, פיראטים חזקים הרבה יותר ואיים מסוכנים ביותר. שטחי היבשה בעולם של ואן פיס כוללים בעיקר איים רבים, בעוד ששטח היבשה הגדול ביותר הוא רכס הרים ארוך וצר הנקרא "הקו האדום" שמקיף את העולם מדרום-מערב לצפון-מזרח וחוצה במאונך פעמיים את ה"גראנד ליין". כמו כן, לאורך כל האזור הדרומי והצפוני של הגראנד ליין ישנם שני אזורים המכונים "החגורות השקטות", שבהם אין שום רוח או גלים, ולכן הספינות פשוט נתקעות במקום, וכמו כן ישנם יצורי ים ענקיים המכונים "מלכי הים" שעומדים בדרכו של כל מי שמנסה להגיע לאזור גראנד ליין שלא דרך הקו האדום.
הזרמים ומזג האוויר באזור הגראנד ליין הם בלתי צפויים, ואילו באזור האיים האקלים נוטה להיות יציב. בנוסף לכך, מה שמקשה עוד יותר על הניווט בגראנד ליין היא העובדה שהמצפנים הרגילים לא עובדים שם בשל העוצמה של השדות המגנטיים הקיימים בו. האופן היחיד שבו ניתן לנווט באזור זה הוא באמצעות מצפן מיוחד בשם "לוג פוס" אשר מסוגל להתאים את עצמו לשדה המגנטי של האי שאליו שטים, להטען לאי והבא ולאפשר להמשיך במסע.

צי כובעי הקש הענק

לאחר אירועי דרסרוסה, התאגדו הלוחמים שהתחרו בקולוסאום ונלחמו בדרסרוזה ובחרו להקים צי שפועל תחת צוות כובעי הקש, מתוך הוקרה ותודה ללופי ולצוות. הצי מונה כ-5640 לוחמים, לא כולל צוות כובעי הקש, המחולקים לצוותים, על כל צוות מפקד לוחם שנלחם בדרסרוסה (אין חשיבות למספר הצוות).
סכום הבאונטי אשר עומד על ראשם של צוות כובעי הקש ביחד עם צי כובעי הקש - מעל 3,720,000,100 בלי.
הצוות הראשון - הפיראטים היפים בפיקודו של קאבנדיש. מונים כ75 לוחמים.
הצוות השני - בארטו קלאב בפיקודו של בארטולומאו. מונים כ56 לוחמים.
הצוות השלישי - צי ההאפו בפיקודו של סאי. מונים כ-1000 לוחמים.
הצוות הרביעי - פיראטי אידאו בפיקודו של אידאו. מונים כ4 לוחמים ועד 3 לוחמים השולטים באמניות לחימה שנות שכרתו אתם ברית.
הצוות החמישי - יחידות הטונטטה בפיקודו של ליאו. מונים כ-200 לוחמים. (כולם מגזע הגמדים)
הצוות השישי - הפיראטים הענקים הלוחמים החדשים בפיקודו של האיירודין. מונים כ5 לוחמים (כולם מגזע הענקים)
הצוות השביעי - הצי הענק של יונטה מריה בפיקודו של אורולומבוס. מונים כ-4300 לוחמים.

מארינס

המארינס (חיל הים) הם אחד הארגונים המרכזיים בעולם של ואן פיס, הם כוח צבאי מסיבי במיוחד הכפוף לממשלה העולמית והם פזורים בכל העולם כאשר מטרתם היא כביכול לשמור על שלום ועל צדק (אף על פי שבסדרה נראו מספר פעמים מקרים בהם חיילי מארינס לקחו שוחד או מבצעים עסקאות לא חוקיות וגם מגנים רק על האיים והכפרים שמשלמים להם). בראש הצבא עומדים שלושה אדמירלים ואדמירל צי. האדמירלים נחשבים לחיילים החזקים ביותר במארינס. אדמירל הצי הוא המפקד של כל הצבא ובניגוד לאדמירלים שתפקידם הוא להילחם, תפקיד אדמירל הצי הוא לפקד על הקרבות. תחת אדמירל הצי והאדמירלים נמצאים סגני האדמירל. בדרגה זו נמצאים חלק מהחיילים החזקים ביותר במארינס, כל סגני האדמירל חייבים לשלוט בלפחות סוג אחד של האקי. יש הרבה סגני אדמירלים וחוזקם לא קבוע. הבסיס המרכזי של המארינס ממוקם בניו וורלד (העולם החדש) (זאת לאחר שהועבר לשם מכיוון שנחרב במלחמה עם וואיטבירד (לבן הזקן) אחד מארבעת הקיסרים ובעל פרי שטן השולט ברעידות ומסוגל להרוס את העולם). למארינס יש בסיס כמעט בכל אי מיושב וזאת כדי להרתיע את הפיראטים. הם מצוידים בנשק רב ומגוון וכמעט תמיד מוכנים לקרב. מחוץ לגראנד ליין (הקו הגדול) המארינס לרוב יפליגו עם ספינות של המארינס אך בגראנד ליין המארינס מפליגים לרוב עם ספינות מלחמה גדולות הרבה יותר ובפיקודן סגן או תת-אדמירל. המארינס מצוידים ברובים או בחרבות ובדרגות הגבוהות יותר, ישנו מגוון רחב של צורות לחימה שונות.

הדרקונים השמימיים (טנריוביטו)

הדרקונים השמימיים הם אצילי העולם. הם צאצאים של אנשי המלוכה אשר ייסדו את מה שנהפך לממשלה העולמית. תפקידם בממשלה העולמית אינו ברור אך מסתבר כי תפקיד זה חשוב מספיק כדי שיוכלו להתנהג כרצונם. אצילי העולם נוהגים לשים את ראשם בתוך בועה כלשהי שדומה בצורתה לקסדת אסטרונאוטים, משום שהם לא רוצים לנשום את אותו האוויר שהאנשים הפשוטים נושמים. אצילי העולם רואים את צורכיהם האישיים חשובים מהצרכים של אחרים ואפילו יותר מחייהם, לא רק שאצילי העולם מרבים להרוג אנשים רק בשביל הכיף. אנשים הופכים להיות אצילי עולם אפילו אם הם נולדו להורים שהם אצילי עולם וכך הם מקבלים את כל ההטבות מבלי בעצם לעשות כלום. מתנשאים במיוחד.

סדרת המאנגה

סדרת המאנגה נכתבת ומאוירת על ידי אייצ'ירו אודה. הסדרה מתפרסמת מ-4 באוגוסט 1997 ועד היום בשבועון מאנגת השונן היפני "Weekly Shōnen Jump". פרקי הסדרה עובדו לאורך השנים לכרכים שונים אשר יצאו לאור על ידי המוציא לאור היפני "Shueisha", כאשר נכון ל-26 באפריל 2019 פורסמו ביפן 941 פרקים ב 92 כרכים שונים, כרך 93 צפוי לצאת ב-4 ביולי 2019.
הגרסה האנגלית של המאנגה מופקת על ידי חברת "Viz Media". נכון ליוני 2013 פורסמו 66 כרכים שונים בשפה האנגלית.

סדרת האנימה

החל משנת 1999 ועד היום משודרת ביפן סדרת האנימה של ואן פיס אשר מופקת על ידי Toei Animation ומבוססת על המאנגה של ואן פיס. העלילה של האנימה עוקבת כמעט אחד לאחד אחרי העלילה של המאנגה עליה היא מבוססת, מלבד פה ושם שינויים מינוריים, וסאגות מקוריות ("פילרים"). נכון ל-5 במאי 2019 שודרו ביפן 883 פרקים המשתרעים על 20 עונות.
בהמשך, חברת ההפקה "4Kids Entertainment" רכשה את זכויות השידור וההפצה של סדרות האנימה של ואן פיס בשווקים של צפון אמריקה. הגרסה האנגלית של סדרת האנימה שודרה לראשונה בארצות הברית בערוץ פוקס ב-18 בספטמבר 2004. התוכן של הגרסה האנגלית נערך באופן מקיף כאשר 143 הפרקים הראשונים בסדרה צומצמו ל-104 פרקים בגרסה האנגלית. כמו כן, מתוך הגרסה האמריקנית אשר שודרה ברשתות הטלוויזיה בארצות הברית צונזרו קטעים רבים. בשנת 2007 חברת ההפקה "Funimation Entertainment" רכשה את זכויות השידור וההפצה של סדרות האנימה של ואן פיס בשווקים של צפון אמריקה ללא צנזורה. ב-27 במאי 2008, יצאו לראשונה תקליטורי ה-DVD של הסדרה בגרסה האנגלית לשווקים בצפון אמריקה עם דיבוב חדש באנגלית. גירסת הדיבוב של "Funimation Entertainment" שודרה בהמשך בערוץ Cartoon Network במהלך השנים 2007 - 2008.

משחקי וידאו

לאורך השנים יצאו לשווקים מספר רב של משחקי וידאו המבוססים על עלילת הסדרה. המשחקים יצאו לקונסולת משחקים וקונסולות ניידות שונות. רוב משחקי הווידאו של ואן פיס אשר נוצרו עד היום הם משחקי תפקידים או משחקי לחימה בהם השחקן משחק באחת הדמויות הראשיות בסדרה. בין המשחקים תוכלו למצוא את ואן פיס אנלימיטד קרוז הראשון והשני, ואן פיס פיראט וואריור, וואן פיס בארנינג בלאד.

תקליטורים

לאורך השנים הופקו מספר תקליטורים אשר החילו את הפסוקלים של הסדרה. עד היום יצאו לשווקים מעל 49 סינגלים. רבים מתוכם יצאו לשווקים גם על גבי תקליטורי אוסף יחד עם מוזיקת רקע מתוך סדרת האנימה, הסרטים ומשחקי הווידאו בסדרה.

שיווק

הפופולריות הרבה לה זכתה הסדרה לאורך השנים ברחבי בעולם, ובמיוחד ביפן, הובילה לצמיחתה של תעשייה משגשגת המוכרת מוצרים נלווים של הסדרה. דמויות הראשיות ודמויות המשנה של הסדרה מופיעים על גבי מוצרים רבים, כגון בגדים, כרזות, משחקי שולחן, משחקי קלפים ובובות.
כמו כן, ההצלחה הרבה לה זכתה הסדרה ביפן הובילה לכך שבמרץ 2011 שירות הדואר ביפן הנפיק סדרת בולים של ואן פיס.

סדרת המאנגה

סדרת המאנגה של ואן פיס הייתה בין המועמדים הסופיים לפרס טזוקה שלוש פעמים ברציפות בשנים 2000–2002.
בסקר שנערך בשנת 2008 על ידי החברה היפנית אוריקון (Oricon), הנוהגת בעיקר לספק סטטיסטיקה אודות תעשיית המוזיקה ביפן, מדגם של בני נוער יפנים בחרו בוואן פיס בתור סדרת המאנגה המעניינת ביותר.

סדרת האנימה

שיר הפתיחה הראשון של סדרת האנימה של ואן פיס (הנקרא "We Are!") זכה בשנת 2000 בפרס אנמציית קובה בקטגוריית שיר הנושא הטוב ביותר.
בפברואר 2001 דורגה הסדרה במקום ה-9 בדירוג של עשר סדרות האנימה הפופולריות ביותר ביפן.
בשנת 2001, קוראי מגזין האנימה היפני הפופולרי "Animage" בחרו בסדרת האנימה של ואן פיס במקום ה-5 ב"דירוג הקוראים לסדרת האנימה הבולטת ביותר של המאה ה-21". ביוני 2002 בחרו קוראי המגזין "Animage" בסדרת האנימה של ואן פיס במקום ה-16 מבין סדרות האנימה החדשות הטובות ביותר של שנת 2001. בשנת 2004 בחרו קוראי המגזין "Animage" שוב בסדרת האנימה של ואן פיס במקום ה-16 בקטגוריית "סדרת האנימה המועדפת".
בסקר מקוון שנערך בשנת 2005 על ידי רשת הטלוויזיה היפנית TV Asahi נבחרה סדרת האנימה של ואן פיס במקום ה-6 בדירוג של "סדרות הטלוויזיה המונפשות הפופולריות ביותר". לפני שסקר זה בוצע, פרסמה רשת הטלוויזיה היפנית TV Asahi דירוג נוסף אשר התבסס על סקר ארצי, ולפיו סדרת האנימה של ואן פיס דורגה במקום הראשון בקרב בני הנוער ביפן. בשנת 2006, דורגה הסדרה במקום ה-1 בדירוג של 10,000 סדרות האנימה הפופולריות ביותר ביפן.

ואן פיס בישראל

הסדרה שודרה בישראל בשנת 2002 בערוץ ג'טיקס (כיום דיסני) ונחשבת לסדרה הנצפית ביותר בערוץ לאותה תקופה.
עקב החלטת ג'טיקס שלא להמשיך לדבב את הסדרה, הסדרה דובבה רק עד פרק 52. עקב החלטה זו הוריי הילדים החליטו לתבוע את הערוץ, אמנם תביעה זו נכשלה בשל סעיף המתיר לערוץ לבטל את הסדרה בצורה חופשית.
הסדרה צברה פופולריות רבה עם השנים, וביחד עם נארוטו ודרגון בול נחשבת לאחת מהאנימות המוכרות בארץ.
קבוצות מתרגמים חובבים הפיצו ועדיין מפיצים פרקים של האנימה עם כתוביות בעברית.